AlexejDobrolubov/national_council_slovak_2010 huggingface dataset:
15. schôdza NR SR - 12.deň - A. dopoludnia
Dátum: 2024-06-28
Poslanec: Kvorka, Ján (SMER - SD)
Druh vystúpenia: Vystúpenie v rozprave

4. Ďakujem za slovo, pán predsedajúci. Kolegyne, kolegovia, Národná rada uznesením č. 420 z 27. júna 2024 pridelila vládny návrh zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa mení zákon č. 205/2023 Z. z. o zmene a doplnení niektorých zákon v súvislosti s reformou stavebnej legislatívy v znení zákona č. 46/2024 Z. z. (tlač 368) na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory, ktorým bol vládny návrh zákona pridelený, zaujali k nemu nasledovné stanoviská: ústavnoprávny výbor o návrhu zo dňa 28. júna 2024 nerokoval, nakoľko podľa § 52 ods. 2 zákona Národnej rady č. 350/1996 Z. z. o rokovacom poriadku Národnej rady nebol uznášaniaschopný. Výbor pre pôdohospodárstvo a životné prostredie uznesením č. 58 z 28. júna 2024 s vládnym návrhom zákona súhlasil a odporučil ho Národnej rade schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s príslušnými ustanoveniami zákona Národnej rady o rokovacom poriadku odporúča Národnej rade predmetný návrh zákona schváliť. Spoločná správa výborov o prerokovaní predmetného návrhu zákona vo výboroch v druhom čítaní bola schválená uznesením výboru pre pôdohospodárstvo a životné prostredie č. 59 zo dňa 28. júna 2024. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku. Pán predsedajúci, prosím, otvorte rozpravu.
15. schôdza NR SR - 3.deň - B. popoludní
Dátum: 2024-06-13
Poslanec: Kvorka, Ján (SMER - SD)
Druh vystúpenia: Vystúpenie v rozprave

110. Vážené panie poslankyne, vážení páni poslanci, v súlade s § 43 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, tlač 356. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady, Výbor Národnej rady pre pôdohospodárstvo a životné prostredie a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali ihneď. Pán predsedajúci, otvorte všeobecnú rozpravu.
12. schôdza NR SR - 7.deň - B. popoludní
Dátum: 2024-04-25
Poslanec: Kvorka, Ján (SMER - SD)
Druh vystúpenia: Vystúpenie v rozprave

113. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie, ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona výbory prerokovali ihneď.
12. schôdza NR SR - 7.deň - A. dopoludnia
Dátum: 2024-04-25
Poslanec: Kvorka, Ján (SMER - SD)
Druh vystúpenia: Vystúpenie s faktickou poznámkou

100. Ďakujem za slovo. Pán poslanec Hlina, no, ja som ani nečakal dajakosik iné vystúpenie od vás, pretože z jednej strany chápem, že na ktorej pozícii sa nachádzate, a v podstate ten taneček povinný je potrebný tuná odviesť. Z tohto pohľadu áno. Ale na druhej strane som si tú faktickú preto zobral, pretože ja som zostal až zmrazený z toho, že čo ja všetko mám a ja o tom neviem, hej? Že v Žiari nad Hronom na jednej strane Hrona mám tam voľajakési zeme, pozemky, na ktorých ja neviem hospodáriť alebo neviem kde ako. Tak o tom by som sa vedel s vami pobaviť, pretože podľa vášho vyjadrenia ja viem rozoznať aj jalovicu od kravy veľmi dobre, a myslím si, že v prvom rade je potrebné hovoriť o tom, čo včera sa rozhodlo na zasadnutí vlády, pretože to je o pomoci. Viete, vy ste tuná rozprávali pomaly dvadsať minút, ale ja som nepočul jedno konštruktívne slovo od vás, že dobre, poďme, tak jedine v tom duchu, že možno predložíme voľajakýsi pozmeňovák, kde ešte, samozrejme, musíte sa poradiť, či to spravíte, alebo nespravíte a tak ďalej a tak ďalej. Čiže ono treba niekedy aj zvážiť slová, pretože to, čo chceme urobiť my, to, čo chce, to, čo navrhla vláda na včerajšom tom zasadnutí, ktoré vám tak vadí, tak to nejde proti poľnohospodárom, proti farmárom, proti poľnohospodárskym družstvám, ale to ide na pomoc. Ide na pomoc. A privítal by som debatu, že prečo sme sa dostali do takejto situácie, pretože môj názor je, že to nie je len o terajšom zložení, ale tu treba sa pozrieť aj na to, čo tu bolo pred nami a čo tí tuná navystrájali a čo sme my po nich zdedili a čo my musíme teraz naprávať, a preto sme v tej... (Prerušenie rokovania časomerom.)
12. schôdza NR SR - 7.deň - A. dopoludnia
Dátum: 2024-04-25
Poslanec: Kvorka, Ján (SMER - SD)
Druh vystúpenia: Vystúpenie v rozprave

96. Ďakujem za slovo, pán predsedajúci. Vážené pani poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona (tlač 284). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom... v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory, Ústavnoprávny výbor Národnej rady a Výbor Národnej rady pre pôdohospodárstvo a životné prostredie, za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali ihneď. Pán predsedajúci, prosím, otvorte všeobecnú rozpravu.
12. schôdza NR SR - 7.deň - A. dopoludnia
Dátum: 2024-04-25
Poslanec: Kvorka, Ján (SMER - SD)
Druh vystúpenia: Vystúpenie v rozprave

4. Ďakujem za slovo, pán predsedajúci. Vážené pani poslankyne, vážení páni poslanci, predseda Národnej rady rozhodnutím č. 288 z 24. apríla 2024 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (tlač 283) na prerokovanie výboru pre pôdohospodárstvo a životné prostredie v termíne do začiatku rokovania schôdze Národnej rady o tomto návrhu. Výbor pre pôdohospodárstvo a životné prostredie predložený návrh vlády na skrátené legislatívne konanie prerokoval na svojej 17. schôdzi a uznesením č. 32 zo dňa 25. apríla 2024 odporučil Národnej rade schváliť návrh vlády na skrátené legislatívne konanie o predmetnom vládnom návrhu zákona. Pán predsedajúci, prosím, otvorte rozpravu.
5. schôdza NR SR - 1.deň - A. dopoludnia
Dátum: 2023-12-05
Poslanec: Kvorka, Ján (SMER - SD)
Druh vystúpenia: Vystúpenie s faktickou poznámkou

56. Ďakujem za slovo, pán podpredseda. V prvom rade chcem ohodnotiť vystúpenie pána poslanca Kaliňáka, pretože trefne poukázal na veci, kvôli ktorým dnes tu sedíme a ktorými sa zaoberáme. Po druhé by som chcel povedať, že treba si pripomínať, čo tu dorobili tí, ktorí tuná nám vládli pred nami. To je výsledok toho, ktorý sa snažia teraz všemocne rôznymi spôsobmi dostať do pozície, že začínajú útočiť na SMER, vyťahovať kadejaké vymyslené sprostosti a tým ohurovať národ a verejnosť, ktorá toto sleduje. Musíme zabrániť tomu, aby vo verejnom priestore sa nachádzali ľudia, ktorí sú ústavní činitelia, a dokonca nemajú problém s tým, že dokážu poukazovať na veci, ktoré nie sú skutočnosťou a ktoré jednoducho nikdy nemôžu byť pravdou. Veď dnešná schôdza je o Dubaji. Dneska, dnešná schôdza je o pánovi Sulíkovi, ktorý odtiaľto zdrhol, že po ňom ani široko-ďaleko nevieme, kde sa nachádza. Čiže ja z tohto miesta vyzývam pána Sulíka, ak ste chlap, pán Sulík, vráťte sa do sály, aby sme s vami mohli tieto veci zoči do očí prediskutovať. Ďakujem.
4. schôdza NR SR - 2.deň - A. dopoludnia
Dátum: 2023-11-24
Poslanec: Kvorka, Ján (SMER - SD)
Druh vystúpenia: Vystúpenie s faktickou poznámkou

57. Ďakujem pekne. Prišiel som o tridsať sekúnd, ale budem sa snažiť byť stručný. Pán poslanec Gašpar, trefne a správne si vystúpil za klub slovenská sociálna demokracia k danej problematike k odvolávaniu ministra vnútra Matúša Šutaja Eštoka, ktoré navrhla opozícia. Opozícia, tá, ktorá nám svojou nečinnosťou, svojím amaterizmom a darebáctvom doviedla túto krajinu na pokraj únosnosti. Teraz ich dobre počúvajte, čo tu rozprávajú, akí sú majstri sveta, a oni nám chcú teraz radiť, ako sa máme správať a čo máme robiť. Ja názory opozície rešpektujem, ale tie musia byť založené na fakte. Faktom je, že minister vnútra Matúš Šutaj Eštok bol menovaný za ministra v rámci zákona, čiže je jeho povinnosťou, aby robil v rámci svojho výkonu funkcie kroky tie, ktoré sú protizákonné, a porušenie zákonov policajtami, ktoré urobili, jednoducho mu prikazujú, aby konal tak, ako konal. Čiže tým chcem povedať, že všetko toto divadlo, ktoré sa tu dneska deje, je len za to, aby sa opozícia tuná predvádzala a popritom štartovala slušných obyčajných ľudí, ktorí toto sledujú na televíznych obrazovkách, a hovoria si o nich ďalšie veci tie, ktoré si hovorili aj doteraz. Čo by som povedal na záver svojho vystúpenia? Na záver svojho vystúpenia asi toľko. Viete, oni asi si uvedomujú, že Matúš Šutaj Eštok nekončí týmto, ale pôjde ďalej a jednoducho dostane sa k veciam, ktoré im nebudú príjemné, a pre toto je celé toto divadlo. Pán minister, držíme ti palce, sme pri tebe, pokrač... (Prerušenie vystúpenia časomerom.)
12. schôdza NR SR - 7.deň - B. popoludní
Dátum: 2024-04-25
Poslanec: Laššáková, Ľubica (SMER - SD)
Druh vystúpenia: Vystúpenie s faktickou poznámkou

124. Ďakujem veľmi pekne za slovo, pán predsedajúci. Roman, absolútny súhlas so všetkým, čo si povedal, súhlasím aj s obsahom, aj s formou. Niekoľkokrát tu dnes aj z hlavy opozičných poslancov odznelo, že áno, že naozaj najviac premnožené sú tie medvede na Poľane a v Kremnických vrchoch, a mesto, v ktorom žijem, Banská Bystrica, má tú smolu, že je v údolí práve týchto vrchov a týchto pohorí. My už dávno sa nemusíme chodiť pozerať na medvede do zoologických záhrad, pretože my napríklad sa už bojíme chodiť povedzme na huby, na nejaké cyklotúry, na turistiku do takých lokalít, ako kedysi boli známe Hrochoť, Poniky, Dúbravica, Mičiná a tak ďalej, pretože tam tých medveďov je naozaj ako maku. Ale, bohužiaľ, napríklad minulý týždeň som zaregistrovala v našich regionálnych médiách, ako pán primátor Banskej Bystrice vyzýval obyvateľov, aby nechodili na prechádzky, najmä v podvečerných hodinách aby nevychádzali z domov v centrálnej mestskej časti, v mestskej časti Uhlisko, čo je naozaj neďaleko centra, pretože sú tam medvede, takže súhlasím so všetkým, čo tu bolo odznené, čo tu odznelo, absolútne súhlasím s tým, aby sme tento návrh zákona schválili v skrátenom legislatívnom konaní, a myslím si, že čím skôr tak urobíme, tým skôr zamedzíme možno veľkým tragédiám, ktoré sa už črtali, ale našťastie neboli dokonané. Takže ešte raz, Roman, ďakujem veľmi pekne.
12. schôdza NR SR - 4.deň - A. dopoludnia
Dátum: 2024-04-19
Poslanec: Laššáková, Ľubica (SMER - SD)
Druh vystúpenia: Vystúpenie s faktickou poznámkou

60. Ďakujem pekne za slovo, pán predsedajúci. Naozaj o kultúre sa v tomto pléne asi ešte nikdy nehovorilo tak dlho ako teraz a je to veľmi dobré. Aj počas tejto diskusie som si uvedomila, že viacej sme mali o tomto návrhu hovoriť, viacej sme mali hovoriť s ľuďmi, ktorých sa to bytostne dotýka. A môj predrečník pán Malatinec správne povedal, že v každom regióne máme výborných umelcov a trocha viac sme sa teda mohli pobaviť a dúfam, že sa pobavíme o tom, v akých podmienkach títo umelci pracujú, ako vyzerá naša celonárodná kultúra, čo všetko by sme mohli urobiť pre to, aby sa zlepšila. Aj na jednej, aj na druhej strane sú nespokojní žiadatelia, niekoľkokrát sme to tu dopoludnia počuli a zhodneme sa aj v tom, že tých peňazí je málo. My ale nevieme, nechceme a ani nebudeme hodnotiť kvalitu žiadostí, nemala a nechce to byť naša ambícia. Našou úlohou je možno citlivejšie narábať s každou skupinou tých spomínaných žiadateľov a mám pocit, že mohli by sme si nechať trochu času a priestoru na nápravu. Ďakujem.
9. schôdza NR SR - 10. deň - A. dopoludnia
Dátum: 2024-02-15
Poslanec: Laššáková, Ľubica (SMER - SD)
Druh vystúpenia: Vystúpenie s faktickou poznámkou

80. Ďakujem pekne za slovo, pán predsedajúci. Ja by som sa tiež vyjadrila k forme výberu. Pojem výberové konanie využíva niekoľko zákonov, to je úplne na mieste, hej? Výberové konanie sa neruší. Ja takisto si myslím, že verejné vypočutie v takejto podobe nemá opodstatnenie, aj vysvetlím prečo. Výberové konanie je vyššia forma overenia schopnosti kandidátov, ktorá sa využíva pri obsadzovaní niektorých významných pozícií. Výberové konanie sa robí pri výbere člena rady Úradu pre verejné obstarávanie, člena Súdnej rady Slovenskej republiky, člena Správnej rady verejných vysokých škôl. Verejné vypočúvanie sa aplikuje, keď chceme vybrať generálneho riaditeľa RTVS alebo člena Rady pre mediálne služby, ako sme nedávno aj teda boli účastní. Dôležitosť verejného vypočutia spočíva v práve občanov na zúčastňovaní sa na správe vecí verejných. Teraz vám poviem jeden príklad. Historik Anton Hruboň, o ktorom nik z kultúrnikov nepochybuje, sa vzdal členstva vo vedeckej rade liptovského múzea. Viete prečo? Mal vážne pochybnosti pri výberovom konaní pri verejnom vypočutí na riaditeľa múzea. Verejnosť na verejnom vypočutí takisto poukazovala na možný konflikt záujmov, napriek tomu ho štatutárka chválila. Načo potom bolo takéto verejné vypočutie? Ďakujem.
9. schôdza NR SR - 9.deň - B. popoludní
Dátum: 2024-02-14
Poslanec: Laššáková, Ľubica (SMER - SD)
Druh vystúpenia: Vystúpenie s faktickou poznámkou

150. Ďakujem pekne za slovo, pán predsedajúci. Pán poslanec Pročko, ja by som vám rada vysvetlila jednu vec, pretože niekoľkokrát ste ma v tomto v parlamente osočili, ako som rozdala 40 alebo neviem koľko miliónov. Evidentne vám matematika robí veľké problémy, pretože si neviem predstaviť, ako by som rozdelila 40 mil. z Fondu na podporu umenia, ktoré disponuje 20 mil. a navyše by som všetkých tých 20 mil. musela mať k dispozícii, čo žiadny minister nemal, minister mal k dispozícii tých 20 %, o ktorých napríklad hovorila aj pani Jaurová. Ale viem, o akých miliónoch hovoríte. Nebolo to 40, predstavte si, bolo to 72 mil., ktoré dostalo ministerstvo kultúry na, z európskych peňazí a konkrétne 74 mil. išlo v rámci kreatívnych centier, okrem iného na kreatívne centrá v RTVS, na kreatívne centrá, ktoré sa vybudovali v rámci Európskeho mesta kultúry Trenčín a podobne, takže toto je 72 mil. eur a boli to európske peniaze, prosím, keby ste si to zapísali niekde, dobre? Ďakujem.
9. schôdza NR SR - 8.deň - B. popoludní
Dátum: 2024-02-13
Poslanec: Laššáková, Ľubica (SMER - SD)
Druh vystúpenia: Vystúpenie s faktickou poznámkou

140. Ďakujem pekne za slovo, pán predsedajúci. Ja by som chcela pripomenúť, že hovorím za celú skupinu predkladateľov. Žiadne bočné úmysly nemáme. Jednoducho povedané, verejnoprávny fond, akým Fond na podporu umenia je zo zákona, má rovnako zo zákona garantovanú každý rok sumu 20 miliónov eur. Patrí štátu a mám za to, že má teda istým spôsobom aj právo hovoriť do toho, kam a komu tých 20 miliónov eur pôjde. Doteraz to vlastne celé tie roky fungovalo len tak, že ministerstvo kultúry bolo akýmsi prietokovým ohrievačom. Tých 20 miliónov ministerstvo financií poslalo na kultúru a kultúra vzápätí okamžite tieto zdroje poslala na Cukrovú, teda na Fond na podporu umenia. Nemyslím si, že by boli nejaké bočné úmysly, pokiaľ ide o tento návrh nás poslancov, pretože aj v dôvodovej správe sa uvádza, že cieľom predkladaného návrhu zákona je zvýšiť počet členov dozornej komisie Fondu na podporu umenia z pôvodných troch na päť členov, navrhuje sa, aby dvoch členov dozornej komisie volila a odvolávala rada fondu, podobne ako je to v Audiovizuálnom fonde; o tom ešte určite budeme hovoriť. Takže ak my zvyšujeme vlastne počet členov z troch na päť, nemyslím si, že by to bol nejaký bočný postranný úmysel. Pripomínam, ak štát dáva 20 miliónov ročne niekomu, má právo to aj skontrolovať svojím spôsobom. Ďakujem.
6. schôdza NR SR - 1.deň - B. popoludní
Dátum: 2023-12-06
Poslanec: Laššáková, Ľubica (SMER - SD)
Druh vystúpenia: Vystúpenie v rozprave

86. Ďakujem pekne za slovo. Vážený pán predsedajúci, vážení páni ministri, vážené panie poslankyne, páni poslanci, predseda Národnej rady Slovenskej republiky rozhodnutím č. 90 z 1. decembra 2023 pridelil návrh vlády, skrátené legislatívne konanie o vládnom návrhu zákona o pomoci pri splácaní úveru na bývanie a o zmene a doplnení niektorých zákonov, je to tlač 83, na prerokovanie výboru pre sociálne veci do začiatku rokovania schôdze Národnej rady o tomto návrhu s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre sociálne veci predložený návrh vlády na skrátené legislatívne konanie prerokoval na svojej 5. schôdzi a uznesením č. 9 zo 6. decembra 2023 odporúča Národnej rade Slovenskej republiky schváliť návrh vlády na skrátené legislatívne konanie o predmetnom návrhu, vládnom návrhu zákona s tým, že prvé, druhé a tretie čítanie sa uskutoční na 6. schôdzi Národnej rady Slovenskej republiky. Pán predsedajúci, skončila som, otvorte, prosím, rozpravu.
4. schôdza NR SR - 1.deň - B. popoludní
Dátum: 2023-11-23
Poslanec: Laššáková, Ľubica (SMER - SD)
Druh vystúpenia: Vystúpenie s faktickou poznámkou

64. Ďakujem pekne za slovo, pán predsedajúci. Ja by som sa, pán minister, vrátila k tej časti tvojho vystúpenia, kde si hovoril o tom, ako vyšiel najavo spôsob a komunikácia skupiny vyšetrovateľov, citujem: "Ako naložia s ich kolegyňou Dianou Santusovou." Sedelo tu veľa vtedy koaličných poslankýň, ktoré len bezducho počúvali a nenašla sa ani jedna jediná, ktorá by sa pani Diany Santusovej zastala ako žena ženy, aj preto si myslím, že je neustále potrebné pripomínať tieto momenty a treba pripomenúť aj ten fakt, že tvoje dnešné odvolávanie je vlastne len tragikomickým ťahom opozície, ktorá sa dodnes nevie spamätať z porážky vo voľbách. Ďakujem.
39. schôdza NR SR - 5.deň - A. dopoludnia
Dátum: 2025-09-16
Poslanec: Lackovič, Marek (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci aj za príspevok, pán predseda. Ty si spomínal vo svojom príspevku, že jedným z dôvodov prečo tu dnes rokujeme k skrátenému legislatívnemu konaniu, je ten strach z voličov, z vlastných voličov a ja k tomu dodám, že je tam aj strach už aj z obcí, miest, krajov, z vlastných starostov a starostiek dokonca, ktorí sa už začínajú ozývať aj z vašich vlastných radov. Sú to aj starostovia, starostky vládnej koalície SMER-u, HLAS-u, SNS, ktorí sa začínajú veľmi hlasno ozývať, že tak toto naozaj nie, takto sa to naozaj nedá lámať cez koleno. Viete a dneska bude týždeň 14.30 minulý utorok to pán minister prezentoval tú prezentáciu, že ako tá konsolidácia bude vyzerať, že dnes to bude týždeň, odkedy sú známe tie opatrenia a človek by čakal, že no dobre už za ten týždeň aj keď sa to predtým z akýchkoľvek dôvodov, ktoré naozaj nie sú legitímne, nepodarilo, tak že sa to aspoň za ten týždeň, ktorý ubehol do dnešného dňa podarí stretnúť aspoň z nejakej základnej úcty, z nejakého základného rešpektu s tými aj stavovskými organizáciami samosprávnymi, ale nestalo sa tak do dnešného dňa. Ani ten týždeň ste nevyužili na to, aby ste aspoň nakrátko vysvetlili tým obciam, mestám, krajom, že aké dopady to teda pre nich bude mať, čo to pre nich presne bude znamenať. Ani tú základnú domácu úlohu ste si neurobili a ten čas beží. Ja neviem, či si ju ešte plánujete nejako dorobiť alebo nie, alebo sa na to vykašlete a ostane to len v takomto vzduchoprázdne, ale dostali ste sa do stavu, kedy aj vlastné, kedy máte strach aj pred vlastnými obcami, pred vlastnými mestami a to je naozaj už terminálne štádium vládnutia, kedy sa neviete pozrieť do očí už ani len vlastným starostom, ktorí boli za vás zvolení v komunálnych voľbách. Veľká hanba.